CELEX: 62010TN0151
Language: fi
Date: 2010-04-01 00:00:00
Title: Asia T-151/10: Kanne 1.4.2010 — Bank Nederlandse Gemeenten v. komissio

5.6.2010   
            
            
               FI
            
            
               Euroopan unionin virallinen lehti
            
            
               C 148/43
            
         Kanne 1.4.2010 — Bank Nederlandse Gemeenten v. komissio
   (Asia T-151/10)
   2010/C 148/72
   Oikeudenkäyntikieli: hollanti
   
      Asianosaiset
   
   
      Kantaja: Bank Nederlandse Gemeenten (Haag, Alankomaat) (edustaja: asianajaja B. Drijber)
   
      Vastaaja: Euroopan komissio
   
      Vaatimukset
   
   
               —
            
            
               komission 15.12.2009 tekemä päätös K(2009) 9963 on kumottava siltä osin kuin on kyse komission toteamuksesta siitä, että kiinteistöyhtiöiden mahdollisuutta saada lainaa Bank Nederlandse Gemeenten NV:lta on pidettävä SEUT 107 artiklan 1 kohdassa tarkoitettuna valtiontukena
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteessaan unionin yleistä tuomioistuinta kumoamaan valtiontuista nro E 2/2005 ja N 642/2009 — Alankomaat, Kiinteistöyhtiöille myönnetty olemassa oleva tuki ja erityinen valtiontuki 15.12.2009 tehdyn komission päätöksen K(2009) 9963 lopullinen.
   Kantaja väittää kanteensa tueksi ensinnäkin, että kanteen kohteena oleva päätös on ristiriidassa SEUT 107 artiklan 1 kohdan kanssa, koska komission päätelmä siitä, että kantajan myöntämät lainat merkitsivät valtiontukea, perustui vastuun kohdentamista koskevan periaatteen virheelliseen tulkintaan.
   Kanteen kohteena oleva päätös on toiseksi SEUT 107 artiklan 1 kohdan vastainen sen takia, että komission päätelmä siitä, että kantajan myöntämät lainat eivät olleet markkinaehtojen mukaisia ja että ne merkitsivät näin ollen edun myöntämistä, perustui tosiseikkojen virheelliseen tulkintaan.
   Kantaja toteaa kolmanneksi, että komissio laiminlöi perusteluvelvollisuuden ja huolenpitovelvollisuutensa, koska huolimatta sellaisista kyseisiä lainoja koskevista väitteistä, joita Alankomaiden viranomaiset esittivät, komissio totesi asiaa mitenkään tutkimatta, että lainat merkitsivät valtiontukea.